ОТЧЕТ

за

изпълнение на актовете на Общински съвет - Вълчедръм за периода от 01.07.2015г. до 31.12.2015г.

на Иван Христов Барзин - Кмет на община Вълчедръм

На основания разпоредбите на чл. 44, ал. 1, т. 7 от Закона за местното самоуправление и местната администрация (ЗМСМА) и в съответствие с чл. 112 от Правилник за организацията и дейността на Общинския съвет, неговите комисии и взаимодействието му с Общинската администрация, предлагам на Вашето внимание отчет за изпълнението на актовете на Общински съвет - Вълчедръм за периода от 01.07.2015г. до 31.12.2015г.

През отчетния период чрез Кмета на общината в Общинския съвет са внесени общо 60 докладни записки, от които 47 докладни записки са внесени от Общинска администрация – Вълчедръм и 13 докладни записки са внесени чрез Председателя на Общинския съвет.

Пред отчетния период Общински съвет - Вълчедръм е провел 8 заседания и е приел 60 решения.

За отчетния период е върнато едно решение от Областния управител за повторно разглеждане от Общински съвет – Вълчедръм. Със Заповед № АК-04-45/ 08.12.2015г. Областният управител връща за ново обсъждане Решение № 10 за продажба на имот № 090009 в землището на с. Долни Цибър. С Решение № 16 Общинският съвет изменя горецитираното решение.

**Общинска собственост:**

* Започната е процедурата в изпълнение на Решение № 452 и се очаква се отговор от ЧЕЗ.
* В изпълнение на Решение № 453, изменено с Решение № 476, е проведена тръжна процедура на 04.12.2015 г. и предстои подписване на договор със "Златия Агро" ЕООД за покупко-продажба.
* Решение № 457 е за съгласие за предоставяне на част от имот за безвъзмездно управление от държавата за изграждане на ФСМП. Заинтересованата страна не е проявила интерес.
* В изпълнение на Решение № 458 са поставени преместваеми обекти - люлка, беседка и е очертано игрище за футбол на малки вратички.
* Решение № 466 е за предоставяне на помещение в сградата на общинската администрация за безвъзмездно управление на ДСП – Лом. Очаква се подписването на договор.
* В изпълнение на Решение № 467 е проведена тръжна процедура на 04.12.2015г. и на 08.01.2016г. е подписан договор за продажба на 1 бр. имот.
* Започната е процедурата в изпълнение на Решение № 468 и се очаква се отговор от ЧЕЗ.
* В изпълнение на Решение № 469 е извършена промяната и е изготвен нов АОС за имота в с. Долни Цибър.
* В изпълнение на Решение № 470 на 20.10.2015г. е подписан договор на с "Български пощи".
* С Решение № 472 ОбС отказва да даде съгласие за продажба на общински имот в с. Разград.
* В изпълнение на Решение № 473 на 08.01.2016г. е проведена тръжна процедура и предстои подписване на договор за покупко-продажба.
* С Решение № 477 ОбС отказва да даде съгласие за предоставяне за разпределение на полски пътища.
* В изпълнение на Решение № 478 на 04.12.2015г. е проведена тръжна процедура и предстои подписването на договор за наем.
* В изпълнение на Решение № 485 е издаден Протокол-решение от 07.12.2015г. по реда на чл. 210 от ЗУТ във връзка с учредяване право на прокарване. В момента тече процедура пообжалването му.
* Решение № 489 е за одобряване на проект на ПУП – парцеларен план за прокарване на подземен захранващ ел.проводник до имот № 000010 в землището на с. Игнатово.
* В изпълнение на Решение № 9 от мандат 2015-2019г. на 08.01.2016г. е проведена тръжна процедура и предстои подписването на договор.
* В изпълнение на Решение № 10 от мандат 2015-2019г., изменено с Решение № 16 от мандат 2015-2019г., предстои подписването на договор.
* В изпълнение на Решение № 13 от мандат 2015-2019г. на 08.01.2016г. е проведена тръжна процедура и предстои подписването на договор.
* В изпълнение на Решение № 14 от мандат 2015-2019г. на 08.01.2016г. и 15.01.2016г. е проведена тръжна процедура и предстои подписването на договор.
* В изпълнение на Решение № 24 от мандат 2015-2019г. се извършват необходимите дейности за бракуване на ДМА.

**Общински бюджет:**

* В изпълнение на Решение № 461 е извършена актуализация на бюджета на Община Вълчедръм за 2015г.
* С Решение № 462 е приет Отчет за изпълнението на бюджета на община Вълчедръм за периода 01.01.2015г. - 30.06.2015г.
* В изпълнение на Решение № 6 от мандат 2015-2019г. е извършена актуализация на бюджета на Община Вълчедръм за 2015г.
* В изпълнение на Решение № 21 от мандат 2015-2019г. е извършена актуализация на бюджета на Община Вълчедръм за 2015г.

**Одобрените инвестиционни намерения са:**

* В изпълнение на Решение № 22 от мандат 2015-2019г. е изготвен проект и апликационната форма е подготвена и подадена на 14.01.2016г. в Проект „Красива България”. Очаква се одобрение.

**Представени за обсъждане и приети от Общински съвет са:**

* Изменение и допълнение на Наредба № 3 за реда за придобиване, управление и разпореждане с общинско имущество (Решение № 465).
* Анализ на ситуацията и оценка на социалните потребности на община Вълчедръм за периода 2016-2020г. (Решение № 475).
* Изменение и допълнение на Наредба № 1 за реда за опазване на обществения ред, комунално-битовата дейност, хигиенизирането и опазването на околната среда (Решение № 486).
* Правилник за организацията и дейността на Общинския съвет, неговите комисии и взаимодействието му с общинската администрация (Решение № 2 от мандат 2015-2019г.).
* Програма за развитие на читалищната дейност и Културен календарен план в община Вълчедръм през 2016г. (Решение № 7 от мандат 2015-2019г.).
* План-сметка за приходите и разходите по дейностите за управление на отпадъците в община Вълчедръм за 2016 година по реда на чл.66 от ЗМДТ (Решение № 23).

**Представени за обсъждане и приети от Общински съвет са следните отчети и доклади:**

* Отчет за извършените разходи за командировки в страната от Кмета на община за периода от 01.04.2015г. до 30.06.2015г. (Решение № 454).
* Отчет за извършените разходи за командировки в страната от Председателя на Общинския съвет за периода от 01.04.2015г. до 30.06.2015г. (Решение № 455).
* Отчет за изпълнението на актовете на Общинския съвет за периода от 01.01.2015г. до 30.06.2015г. (Решение № 460).
* Отчет за извършените разходи за командировки в страната от Кмета на община за периода от 01.07.2015г. до 30.09.2014г. (Решение № 487).
* Отчет за извършените разходи за командировки в страната от Председателя на Общинския съвет за периода от 01.07.2015г. до 30.09.2014г. (Решение № 478).

**Други:**

* В изпълнение на Решение № 456 създадената Комисия за изготвяне на предложение за съдебни заседатели в Районен съд – Лом е провела заседание, предложените от нея кандидати с Решение № 474 са одобрени от Общински съвет Вълчедръм и с наш изх. № РД-01-03-52(2)/31.08.2015г. в Районен съд е внесено предложението на Общински съвет - Вълчедръм за избиране на съдебни заседатели за Районен съд – Лом.
* Решение № 459 е за съответствие на приоритети и цели от Общинския план за развитие на община Вълчедръм 2014-2020г. с дейностите по проект „Ремонт на храм и подобряване на прилежащото пространство на храм „Успение на Пресветата Богородица” в с. Черни връх.
* С Решение № 463, изменено с Решение № 483, е определен броя на групите и числеността на персонала в детските градини, ОДК и други дейности по образованието за учебната 2015/2016г. и е определен конкретния размер на средната месечна посещаемост на децата в групите на ЦЦГ и ОДЗ и на децата в яслените групи на ОДЗ.
* С Решение № 464 са утвърдени слети паралелки и паралелките с брой ученици под минималния норматив в общинските училища за учебната 2015/2016г.
* С Решение № 471 е приет препоръчителния размер на вноската на общините и държавата и проекта на бюджет на Асоциацията по В и К на обособената територия, обслужвана от „В и К” ООД - гр. Монтана за 2016г.
* С Решение № 479 са избрани временно изпълняващи длъжността кмет на община и кмет на кметство във връзка с проведените избори за общински съветници и за кметове на 25.10.2015г.
* С Решение № 480, изменено с Решение № 484, са определени възнагражденията на избраните временно изпълняващи длъжността кмет на община и кмет на кметство във връзка с проведените избори за общински съветници и за кметове на 25.10.2015г.
* В изпълнение на Решение № 481 Боян Аврамов е взел участие в Общото събрание на Асоциацията по В и К на 09.10.2015г. в съответствие с позицията, определена от Общински съвет - Вълчедръм
* С Решение № 380 д-р Йордан Таранчоков е определен за представител от Община Вълчедръм за участие в Комисията по изработване на областна здравна карта.
* С Решение № 1 от мандат 2015-2019г. е избран председател на Общински съвет – Вълчедръм.
* С Решение № 3 от мандат 2015-2019г. са приети предмета на дейност и състава на Постоянните комисии към Общинския съвет.
* С Решение № 4 от мандат 2015-2019г. е изменена структурата на Общинска администрация – Вълчедръм, приета с Решение № 14, протокол № 4 от 16.12.2015г.
* С Решение № 5 от мандат 2015-2019г. са изменени основните месечни заплати на кметовете в образуваните кметства след изборите на 25.10.2015г.
* С Решение № 8 от мандат 2015-2019г. е определен нов състав на Местната комисия по чл.8, ал.2 от Закона за уреждане правата на граждани с многогодишни жилищноспестовни влогове (ЗУПГЖСВ) и с писмо изх. №РД-01-03-82(1)/02.12.2015г. препис от решението е изпратен на Националния компенсационен жилищен фонд.
* В изпълнение на Решение № 11 от мандат 2015-2019г. Боян Аврамов – зам.-кмет е взел участие в Общото събрание на Асоциацията по В и К на 15.12.2015г. в съответствие с позицията, определена от Общински съвет - Вълчедръм
* С Решение № 12 от мандат 2015-2019г. е определен делегат за участие в Общото събрание на НСОРБ като представител на Общинския съвет.
* С Решение № 15 от мандат 2015-2019г. са определени титулярен представител и заместник от страна на Общинския съвет в състава на Областния съвет за развитие.
* С Решение № 17 от мандат 2015-2019г. е актуализиран поименния състав на Общинския антикорупционен съвет.
* С Решение № 18 от мандат 2015-2019г. е одобрена нова структура и численост на Общинска администрация – Вълчедръм.
* С Решение № 19 от мандат 2015-2019г. е одобрена нова структура и численост на персонала в „Местни дейности” и в Общинско предприятие.
* С Решение № 20 от мандат 2015-2019г. не се приема предложения проект за решение за определяне на основни месечни заплати на кметовете и кметските наместници на населените места на територията на Община Вълчедръм.